text: Sambandsflokkurin í Løgtingið við einum pakka av uppskotum
text: #000002
text: Sambandsflokkurin hevur seinastu tíðina fyrireikað fleiri uppskot at leggja fyri Løgtingið, ið hava týdning fyri at varðveita og menna okkara vælferðarsamfelag.
text: #000003
text: - Uppskot til samtyktar um vakmyndatól
text: #000008
text: - Tey sum eru hart rakt av hækkandi prísum og rentuhækkingum, eiga at fáa styrk, og pensjónistar eiga at kunna átaka sær lønandi arbeiði, uttan at hetta verður mótroknað í pensjónini, sigur Bárður á Steig Nielsen, formaður Sambandsfloksins. Tí hevur Sambandsflokkurin lagt uppskot fyri Løgtingið um hetta.
text: #000009
text: Sambandsflokkurin hevur eisini lagt lógaruppskot fyri Løgtingið um broytingar í tøkugjaldinum í alivinnuni. Talan er um eitt uppskot, sum tekur útgangsstøði í uppskotinum, sum undanfarna landsstýri arbeiddi við, har hædd verður tikin fyri framleiðslukostnaðinum og stigvaksandi avgjald í mun til høgan vinning.
text: #000011
text: Umframt hesi lógaruppskotini hevur Sambandsflokkurin eisini lagt tvey uppskot til samtyktar fyri Løgtingið. Annað uppskoti skjýtur upp at heita á landsstýrið um at fara undir samráðingar um at fáa fleiri tvískattaavtalur fyri at víðka um virkismøguleikarnar hjá føroyingum og føroysku vinnuna.
text: #000012
text: Í hinum uppskotinum til samtyktar heitir Løgtingið á landsstýrið um at fyrireika og leggja fyri Løgtingið lógaruppskot um at loyva kommunum at seta upp vakmyndatól á serliga útsettum støðum í býarlívinum. Uppskotið um vakmyndtól verður lagt fram saman við Fólkaflokkinum. Endamálið við hesum upskotinum er at skapa tryggleika í almenna rúminum, forða fyri, at fólk vera fyri harðskapi og gera tað lættari og skjótari hjá løgregluni at uppklára harðskapsmál.
text: #000013
text: Hóast freistin at leggja uppskot fram er í dag, so ber til at leggja uppskot fram seinni, men tá krevjast 17 undirskriftir frá tingfólkum.
text: #000014
text: Høgni Hoydal svarar Jóhan Dahl
text: #000017